সাহাব, জর্ডান

সাহাব (আরবি: سحاب, প্রতিবর্ণীকৃত: Saḥāb) জর্দানের একটি পৌরসভা যার আয়তন ১৬ কিলোমিটার (৯.৯ মা)। রাজধানী আম্মানের দক্ষিণপূর্ব দিকে অবস্থিত। আধুনিক সাহাব শহরটি উনিশ শতকের শেষদিকে অটোমান শাসনের সময় বেদুইন-বংশোদ্ভূত বৃক্ষরোপণ গ্রাম হিসাবে শুরু হয়েছিল।এখানে আবাদ শুরু হয়েছিল মূলত মিশরীয় অভিবাসী কৃষকদের দ্বারা। যারা ১৮৯৪ সালে জমি কিনে এবং স্থায়ীভাবে সাহাবকে একটি কৃষি ভূমি হিসাবে গড়ে তুলেছিল। সাহাব ১৯৬২ সালে একটি পৌরসভায় পরিণত হয় যা আজ একটি ঘনবসতিপূর্ণ শিল্পকেন্দ্র। এটি দেশের বৃহত্তম শিল্প নগরী। দ্বিতীয় আবদুল্লাহ ইবনে আল-হুসেন শিল্প কেন্দ্র এবং বৃহত্তর আম্মানের বৃহত্তম কবরস্থান, এছাড়া কুরআনে বর্ণিত রাকিমের গুহাগুলি (সুরা আল-কাহফে বর্ণিত)এখানেই রয়েছে। ২০১৫ সালে সাহাবের জনসংখ্যা ছিল ১৬৯,৪৩৪ জন। ১৮৭০ সালের শুরুর দিকে অনেক মিশরীয় পরিবার সুয়েজ খাল খনন জন্য বেগার শ্রম এড়াতে জর্দানের দিকে অভিবাসী হয়। প্রাথমিকভাবে তারা বেদুইন- ভিত্তিক বৃক্ষরোপণ গ্রামগুলিতে মৌসুমী কৃষক হিসাবে কাজ করতো। সাহাব (তৎকালীন সাহাব ওয়া সালবুদ নামে পরিচিত) কর প্রদানের নয়টি এলাকার মধ্যে একটি ছিল। ১৮৮৩ সাল থেকে অটোমান প্রশাসনিক নথিতে জর্দানের বেদুইন গ্রাম হিসেবে তালিকাভুক্ত ছিল। অবশেষে, মিশরীয় পরিবারগুলি স্থায়ীভাবে এখানে বসবাস শুরু করে এবং স্থানীয় বাসিন্দাদের সাথে বিবাহবন্ধনে আবদ্ধ হয়। ১৮৯৪ সালে মিশরের তিন বংশ যাইয়ুদ, মাহারমা এবং তাহারওয়া সাহাব এর খিরবা (পরিত্যক্ত গ্রাম)ক্রয় করে একে প্রধান কৃষিভূমি হিসেবে রুপান্তর করে। ১৯১৫ সালের অটোমান আদমশুমারিতে সাহাবের জনসংখ্যা ছিল ৫৪৯ জন। সাহাবের বংশগুলি সম্মিলিতভাবে "মাসারওয়াত সাহাব" (সাহাবের মিশরীয়) নামে পরিচিত।ক্রমে ক্রমে তারা জর্দানের সমাজে পুরোপুরি একীভূত হয়ে উঠে এবং ১৯৫০ এর দশক থেকে তারা তাদের জনসংখ্যা দিয়ে নির্বাচনী প্রভাব অর্জন করেছে। ২০০০ এর দশকে বা তার আগে, এই সম্প্রদায়ের একজন প্রতিনিধি দেশের পার্লামেন্টে একটি আসন অর্জন করেছিলেন। ১৯৬১ সালে সাহাবের জনসংখ্যা ছিল ২,৫৮০ জন। সাহাব আম্মানের শহর সীমার অন্তর্ভুক্ত ছিল পরবর্তীতে ১৯৬২ সালে এটি একটি পৌরসভায় রুপান্তর হয়। এটি পূর্ব আম্মান গভর্নমেন্টের গ্রামগুলির শিল্পকেন্দ্র হিসাবে কাজ করে। ১৯৬১ সালে সাহাবের জনসংখ্যা ছিল ২,৫৮০ জন। ১৯৯৪ সালে জনসংখ্যা ছিল প্রায় ২০,০০০ জন। ২৯৯৪ সালে বেড়ে হয় ৪৩,০০০ জন। ২০১৫ সালের আদমশুমারি অনুসারে সাহাবের জনসংখ্যা ছিল ১৬৯,০০০ জনেরও বেশি, যার মধ্যে ৭৬,০০০ জর্দান নাগরিক, ৪০,০০০ সিরিয়ান শরণার্থী, ২০,০০০ দক্ষিণ-পূর্ব এশিয়া থেকে প্রবাসী শ্রমিক এবং ১৫,০০০ মিশরীয় প্রবাসী শ্রমিক ছিলেন। ১৯৮৪ সালে দ্বিতীয় আবদুল্লাহ ইবনে আল-হুসেন শিল্পকেন্দ্র (এআইই) সাহাবে প্রতিষ্ঠিত হয়েছিল। এটি জর্দানের বৃহত্তম শিল্প নগরী। এটি ২৫৩ হেক্টর জুড়ে, ৪৫৭টি শিল্প কালখানায় প্রায় ১৫,৬৭৫ জন কর্মচারী নিযুক্ত রয়েছে। সাহাবে বৃহত্তর আম্মানের সবচেয়ে বড় কবরস্থান রয়েছে। এই শহরটি মূলত একটি শিল্পকেন্দ্র হিসাবে পরিচিত। এর জনবহুলতা ও দূষণের জন্য, ২০১৩ সালে নির্বাচিত মেয়র আব্বাস মহারমেহ ২০১৬ সালেে এই শহরটিকে পর্যটনকেন্দ্রে পরিণত করার জন্য একটি উদ্যোগ নিয়েছিলেন। এই উদ্যোগে এগারোটি প্রকল্পের পরিকল্পনা করা হয়েছে, যার মধ্যে উল্লেখযোগ্য হলো- বিদ্যুতের জন্য সৌরশক্তির ব্যবহার, যাদুঘর প্রতিষ্ঠা, সবুজ অঞ্চল তৈরি, নগরীর ভবনগুলোতে চিত্রকর্ম এবং শহরের প্রবেশপথে একটি গেইট স্থাপন। "The Population of the Kingdom by Administrative Divisions, According to the General Census of Population and Housing, result 2015" (পিডিএফ)। Population and Social Statistics Directorate (Jordan)। পৃষ্ঠা 6। সংগ্রহের তারিখ ৫ ডিসেম্বর ২০১৮।  "القرآن الكريم - تفسير الطبري - تفسير سورة الكهف - الآية 9"। quran.ksu.edu.sa। সংগ্রহের তারিখ ২০২০-১০-০৫।  Abujaber, Raouf (২০০৪)। "Cereal Production during the Nineteenth Century and its Effect on Transjordanian Life": 41–44।  Rogan, Eugene L. (১৯৯৪)। "Bringing the State Back: The Limits of Ottoman Rule in Jordan, 1840–1910"। Village, Steppe and State: The Social Origins of Modern Jordan। British Academic Press। পৃষ্ঠা 47, note 41। আইএসবিএন 1-85043-829-3।  Government of Jordan, Department of Statistics (১৯৬৪)। First Census of Population and Housing. Volume I: Final Tables; General Characteristics of the Population (পিডিএফ)। পৃষ্ঠা 14।  Hassouneh, Haneen। "Sahab Municipality" (পিডিএফ)। Sahab Municipality। ১২ এপ্রিল ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ এপ্রিল ২০২০।  "Abdullah II Ibn Al-Hussein Industrial Estate (AIE)"। Jordan Industrial Estates Company। সংগ্রহের তারিখ ১ মে ২০২০।  Omari, Raed (২৩ আগস্ট ২০১৬)। "Desert town undergoes physical, mental makeover, becomes 'sensible, clean and fresh'"। The Jordan Times। সংগ্রহের তারিখ ১ মে ২০২০।  Obeidat, Omar (৯ মে ২০১৬)। "Sahab mayor wants to turn town into one of world's 'most beautiful cities'"। The Jordan Times। সংগ্রহের তারিখ ১ মে ২০২০।